b'\n_START_ARTICLE_\nLeeds\n_START_SECTION_\nHistoria\n_START_PARAGRAPH_\nLeeds mainitaan jo Englannin vanhimmassa maakirjassa Domesday book vuodelta 1086. Keskiajalla se oli maatalouskaupunki. Tudorien aikana siit\xc3\xa4 kehittyi merkitt\xc3\xa4v\xc3\xa4 kauppapaikka ja tekstiiliteollisuuden keskus. 1800-luvulla rakennettiin kanavia ja kaupunki teollistui.\n_START_SECTION_\nLiikenne\n_START_PARAGRAPH_\nLeeds sijaitsee l\xc3\xa4hell\xc3\xa4 Englannin maantieteellist\xc3\xa4 keskipistett\xc3\xa4. Moottoritie M1 yhdist\xc3\xa4\xc3\xa4 sen Lontooseen ja M62 l\xc3\xa4nsirannikon Liverpooliin ja it\xc3\xa4rannikon Hulliin._NEWLINE_Rautateitse p\xc3\xa4\xc3\xa4see Lontooseen ja Southamptoniin etel\xc3\xa4ss\xc3\xa4, Birminghamiin Keski-Englannissa, Newcastleen Pohjois-Englannissa ja Edinburghiin Skotlannissa. Rautatieasemalla on 17 laituria._NEWLINE_Lentoasema sijaitsee l\xc3\xa4hell\xc3\xa4 Yeadonia kaupungin luoteispuolella. Leedsist\xc3\xa4 on my\xc3\xb6s suora junayhteys Manchesterin lentoasemalle.\n_START_SECTION_\nKulttuuri\n_START_PARAGRAPH_\nLeeds on Lontoon lis\xc3\xa4ksi ainoa englantilainen kaupunki, jossa toimii sek\xc3\xa4 ooppera ett\xc3\xa4 baletti. Kaupungissa j\xc3\xa4rjestet\xc3\xa4\xc3\xa4n vuosittain rock- ja indiemusiikkiin erikoistunut Reading & Leeds -festivaali sek\xc3\xa4 kansainv\xc3\xa4linen elokuvafestivaali. Tunnettuja yhtyeit\xc3\xa4 Leedsist\xc3\xa4 ovat Kaiser Chiefs, Whitesnake ja Soft Cell.\n_START_SECTION_\nKoulutus\n_START_PARAGRAPH_\nKaupungissa toimii kaksi yliopistoa. University of Leedsiss\xc3\xa4 on noin 30\xc2\xa0500 p\xc3\xa4\xc3\xa4toimista opiskelijaa ja Leeds Beckett Universityss\xc3\xa4 noin 26\xc2\xa0000 opiskelijaa.\n_START_SECTION_\nUrheilu\n_START_PARAGRAPH_\nLeedsill\xc3\xa4 on my\xc3\xb6s oma jalkapallojoukkue Leeds United, joka pelaa Englannin mestaruussarjassa.'